20 ຄົນ ເສຍຊີວິດ ໃນເຫດວາງລະເບີດ ຢູ່ປາກິສຖານ (ວີດີໂອ)
ເຈົ້າໜ້າທີ່ທີ ໃນພາກເໜືອ ປາກີສຖານ ກ່າວວ່າ ທະຫານ 20 ຄົນເສຍຊີວິດ ແລະ 30 ຄົນ ໄດ້ຮັບບາດເຈັບ ໃນເຫດວາງລະເບີດ ທີ່ແນເປົ້າໃສ່ ຂະບວນລົດ ຂອງກອງທັບ.
ເຈົ້າໜ້າທີ່ໃນພາກຕາເວັນຕົກສຽງເໜືອຂອງປາກິສຖານ ກ່າວ ວ່າ ລະເບີດທີ່ແນເປົ້າໝາຍໃສ່ຂະບວນລົດກອງທັບຈຸນຶ່ງ ໄດ້ ສັງຫານທະຫານປາກິສຖານ ຢ່າງໜ້ອຍ 20 ຄົນແລະເຮັດໃຫ້ ບາດເຈັບຕື່ມອີກ ຢ່າງໜ້ອຍ 30 ຄົນ ທາງການປາກິສຖານກ່າວວ່າ ການໂຈມຕີດັ່ງກ່າວມີຂຶ້ນໃນວັນ ອາທິດມື້ນີ້ ໃນຂະນະທີ່ຂະບວນລົດຂອງກອງທັບ ກຳລັງກຽມ ຈະອອກເດີນທາງ ທີ່ເຮັດເປັນປະຈໍາທຸກສັບປະດາ ຈາກເມືອງ Bannu ໄປຫາຂົງເຂດຊົນເຜົ່າ Waziristan ເໜືອທີ່ປະສົບກັບ ຄວາມວຸ້ນວາຍ ທີ່ຖືວ່າເປັນບ່ອນລີ້ຊ່ອນຫລົບໄພຂອງພວກນັກ ຕໍ່ສູ້ຫົວຮຸນແຮງ ທີ່ເຊື່ອມໂຍງກັບເຄືອຂ່າຍ al-Quaida ນັ້ນ ເຈົ້າໜ້າທີ່ກອງທັບ ກ່າວວ່າ ລົດຄັນນຶ່ງໃນຂະບວນໄດ້ລະເບີດຂຶ້ນນັ້ນ ຊຶ່ງເປັນລົດທີ່ເຊົ່າມາ ຈາກຊາວເມືອງ Bannu ຄົນນຶ່ງ ກອງທັບກ່າວວ່າ ພວກຕົນໄດ້ເຊົ່າຍານພາຫະນະເຫຼົ່ານີ້ ມາຈາກປະຊາຊົນໃນເຂດທ້ອງຖິ່ນ ຢູ່ເລື້ອຍໆ ກຸມຕາລີບານ ໄດ້ອ້າງເອົາຄວາມຮັບຜິດຊອບໃນການໂຈມຕີຄັ້ງນີ້ ໂຄສົກກຸ່ມຕາລີບານ ກ່າວວ່າ ກຸ່ມຂອງຕົນຈະທທຳການໂຈມຕີແບບນີ້ຫລາຍຂຶ້ນ ໃນອະນາຄົດ